บอร์ด TITLE ไฟเขียวซื้อหุ้นคืนวงเงิน 99 ลบ. เริ่ม 31 พ.ค.-30 พ.ย.62
บอร์ด TITLE ไฟเขียวซื้อหุ้นคืนวงเงิน 99 ลบ. เริ่ม 31 พ.ค.-30 พ.ย.62
บอร์ด TITLE ไฟเขียวซื้อหุ้นคืนวงเงิน 99 ลบ. เริ่ม 31 พ.ค.-30 พ.ย.62
17 พ.ค. 2562

บริษัท ร่มโพธิ์ พร็อพเพอร์ตี้ จำกัด (มหาชน) หรือ TITLE เปิดเผยว่า ที่ประชุมคณะกรรมการบริษัทวันนี้ อนุมัติโครงการซื้อหุ้นคืนเพื่อบริหารทางการเงิน โดยใช้วงเงินสูงสุด 99 ล้านบาท เพื่อซื้อหุ้นคืน 15 ล้านหุ้น พาร์หุ้นละ 0.50 บาท หรือคิดเป็น 3.41% ของหุ้นที่จำหน่ายได้แล้วทั้งหมด ซึ่งจะเป็นการซื้อคืนในตลาดหลักทรัพย์แห่งประเทศไทย (ตลท.) กำหนดระยะเวลาซื้อหุ้นคืนตั้งแต่วันที่ 31 พ.ค.-30 พ.ย.62
สำหรับการจำหน่ายหุ้นที่ซื้อคืนนั้นจะดำเนินการจำหน่ายในตลาดหลักทรัพย์ฯ ซึ่งการกำหนดระยะเวลาจำหน่ายจะพิจารณา โดยคณะกรรมการของบริษัทภายหลัง 6 เดือนนับตั้งแต่การซื้อหุ้นคืนเสร็จสิ้นแต่ต้องไม่เกิน 3 ปี